Lebron Jeymsdan Krishtianu Ronaldugacha. 2022-yilning eng ko‘p daromadga ega sportchilari ma’lum bo‘ldi

Basketbolchi Lebron Jeyms 2022-yilning eng ko‘p daromadga ega sportchilari ro‘yxatida birinchi o‘rinni egalladi.

 Kollaj: “Daryo”
Sportico’ning ma’lumotlariga ko‘ra, “Los-Anjeles Leykers” hujumchisining daromadi 126,9 million dollarni tashkil etadi. Ularning 90 millioni reklama shartnomalariga to‘g‘ri kelsa, yana 36,9 millioni maosh hisoblanadi.
“PSJ” futbolchisi Lionel Messi 122 million daromad bilan ikkinchi, “Manchester Yunayted” yulduzi Krishtianu Ronaldu esa 115 million dollar bilan uchinchi o‘rinni egalladi.
Ro‘yxatdagi eng kuchli yuztaligiga NBA basketbolchilaridan 36 nafari, NFL xokkeychilaridan 25 nafari, 13 futbolchi, 12 beysbolchi va boshqa sport turi vakillari kiritildi.
Top-10 lik quyidagi ko‘rinishni oldi:
1. Lebron Jeyms (basketbol) — 126,9 million dollar (maosh — 36,9 million, reklama — 90 million dollar);
2. Lionel Messi (futbol) — 122 million (72+50);
3. Krishtianu Ronaldu (futbol) — 115 million (60+55);
4. Neymar (futbol) — 103 million (65+38);
5. Saul “Kanelo” Alvares (boks)— 89 million (84+5);
6. Stefan Karri (basketbol) — 86,2 million (41,2+45);
7. Kevin Dyurant (basketbol) — 85,9 million (37,9+48);
8. Rojer Federer (tennis)— 85,7 million (724 ming + 85 million);
9. Jeyms Harden (basketbol) — 76 million (40+36);
10. Tayger Vuds (golf)— 73,5 million (8,5+65).